Elisabeth Eybers is dood | My Kop Op 'n Blok!
Posted by: mykopop | Maandag 3 Desember 2007
Elisabeth Eybers is dood
Gisteraand op die TV-nuus het hulle bekend gemaak dat Elisabeth Eybers in Nederland oorlede is. Ek moet erken, ek het ‘n versamelde werke van haar, maar het nog maar min daarin gelees. Miskien sal Desember 2007 ‘n goeie tyd wees om meer daarin te lees. Ek onthou juis ietsie van ‘n gedig van haar: Maria. Ek haal dit hier onder aan.
Een ding wat ek sal onthou uit die nuusbulletin – hulle het haar soos volg aangehaal:
“Poësie is nie iets wat jy onderneem nie, dis iets wat met jou gebeur.”
MARIA (ELISABETH EYBERS)
Maria, nooi uit Nasaret !
die hele wêreldskande dra ?
jou liggaam stryk… die stilte instaar….
sou hy sy hellevaart aanvaar ?
Getsémané sou binnegaan ?
om nederig hulde te betoon
tot koning van die volk sou kroon ?
toe dit te laat was : Ek het dors !
jy tóé die boodskap goed verstaan ?
« So op nommer 99!
Met die eerste oogopslag »
Sjoe, ek het weer die nuus gemis.
Die tyd van die jaar is mos ‘n tyd waar soveel mense asem uitblaas, en baie van hulle bekendes. Kyk maar al die huldeblyke en dwarsklappe op die blogs – dit wemel van bekendes en beroemdes.
Sy kon darem ‘n paar woorde saamsit in ‘n wonderlike lees ervaring. So jammer soveel kinders word op skool afgesit van die digkuns. Ek was een van hulle, maar goddank het ek weer die drade kon optel jare later, en lief ek nou die Afrikaanse gedigte wat vir ons aftergelaat is, en wat steeds geskep word.
By: Skoor on Maandag 3 Desember 2007
Mag jy in jou stille rus
Ons mense steeds met jou woorde sus
By: Jasper on Maandag 3 Desember 2007
Dankie vir die nuus! Wat ‘n jammerte…ek het van “Eerste Liefde” gehou!
Onthou jy haar?…. Sy was tingerig-fyn,
was beter as ‘n kwynende bestaan
‘n oomblik by haar graf in mym’ring staan…
By: Nikita on Maandag 3 Desember 2007
Daar is ‘n gedig in Verbruikersverse (1997) waar ‘n ouer EE weer Maria onthou, maar die keer in ‘n heel ander konteks:
O.L.V.G…. die Maagd Maria
van oudsher menslik én subliem
– dog in Gereformeerde kring
bejeën met terughoudendheid –
verskyn na sóveel skittering
nou as ‘n troebel akroniem,
‘n leë, rammelende geluid.
Verpleegsters rol haar volle naam
nog oor die tong, maar medici,
van ‘n verhewender stand, volstaan
met luisterlose sametrekking,
doen geen toegewing aan haar faam.
Aanstons moet ek haar huis betree
vol wankelmoed: O.L.V.G….
Ek hoop ek haal iets daarvandaan
wat hoofletters te bowe gaan.
(OLVG is ‘n groot hospitaal in Amsterdam.)
By: George Maru on Dinsdag 4 Desember 2007
Jammer, ek het haar naam verkeerd gespel. Ek is baie gewoond aan die “z”. Dankie vir julle bydraes.
By: mykopop on Dinsdag 4 Desember 2007
Ek het ook die nuus gemis. Dankie vir die brokkie. Een van my jonkwees-gunstelinge en Maria dikwels weer en weer gelees. Tog dankbaar dat Christene begin om ‘n klein bietjie meer waarderingh vir Maria te wys. Dankie vir die aanhaling van die gedigte.
By: attie on Dinsdag 4 Desember 2007
Attie, ek onthou tog dat die gedig voorgedra is by geleenthede, en ek kom uit ‘n stoere N.G. gemeenskap. Ek dink mens kan dankbaar wees teenoor Maria vir wat sy gedoen het en die gesindheid waarmee sy dit gedoen het, net soos jy dankbaar is teenoor enigiemand wat vir jou iets gedoen het. Ek dink die probleem het gekom deurdat die Rooms Katolieke Kerk sekere dinge te ver gevoer het, waar onder Maria-aanbidding, sodat die protestante soort van ‘n afkeer daarin gekry het. Ek dink ek het in my “Kersfees 2007 Kom (1)” genoem dat ek al self die liedjie “Moma Mary” van Roger Whittaker by ‘n konsert gesing het.
Ek verstaan nie mooi daai gedig nie.
Nogal gefassineerd met Elizabeth oeps ek bedoel Elsabeth nou… die stilte in haar, die skugterheid.
My sus het al die digbundels, by my pa geërf, ek dink ek moet biki by my sus gan kyer.
Kan mens haar werk aanhaal?
Kan ek van haar gedigte op my webwerf sit of moet ek toestemming by haar uitgewers kry?
Mens wil darem deel wat vir mens mooi is en what touches your soul
By: annora on Sondag 25 Mei 2008